ڕافع سەلامە

ڕافع سەلامە (؛ مردووی ١٣ی تەممووزی ٢٠٢٤) چەکدارێکی فەلەستینی بووە و بەرپرسی لقی خان یوونسی کەتیبەکانی قەسام بوو کە باڵی سەربازی حەماسە. لە ١٣ی تەممووزی ٢٠٢٤دا، لە کاتی شەڕی ئیسرائیل و حەماس لە ھێرشێکی ئاسمانیدا بۆ سەر کەمپی پەنابەرانی مەواسی لەلایەن سوپای ئیسرائیلەوە کوژرا.

 پیشەی سەربازی 
سەرەتا لە قوتابخانەیەک لە خان یونس کاری کردووە پێش ئەوەی لە سەرەتای نەوەدەکاندا پەیوەندی بە حەماسەوە بکات و وەک فەرماندەی لیوای خان یونس بە فەرماندەیی محەممەد سینوار دەستنیشان بکرێت. ئیسرائیل سەلامی تۆمەتبار کردووە بە ڕێکخستنی ھەڵمەتی سنووربەزاندنی غەززە لە ساڵی ٢٠٠٦ و گرتنی گیلعاد شەلیت و ھەروەھا ھێرشەکەی ٧ی تشرینی یەکەم بۆ سەر ئیسرائیل.Clarke-Billings, Lucy (14 July 2024). "IDF says senior Hamas commander Rafa Salama killed in Israeli air strike". BBC. Retrieved 9 August 2024."Who was Rafa Salama, the Hamas military commander 'killed by Israel'?". The New Arab. 15 July 2024.

ئیسرائیل لە ١٣ی تەممووزی ٢٠٢٤ ماڵەکەی لە کەمپی مەواسی بۆردومان کرد و ھەردوو سەلامە و سەرۆکی لیواکانی قەسام محەممەد زەیف کوژران. ھەروەھا ھێرشە ئاسمانییە بەرفراوانەکەی سەر کەمپی ئاوارەکان لانیکەم ٩٠ فەلەستینی کوژران و زیاتر لە ٣٠٠ کەسیش بریندار بوون. بەگوێرەی کەناڵی سعودی حەدەس، سەلامە لە ھێرشەکەدا کوژراوە و زەیف بە سەختی بریندار بووە. حەماس ئیدیعاکانی ئیسرائیلی ڕەتکردەوە کە سەرکردەکانی کردووەتە ئامانج و بە "تۆمەتی درۆ" ناوی برد کە ئامانجیان "پەردەپۆشکردنی قەبارەی کۆمەڵکوژییە ترسناکەکە" بوو. دوای چەند کاتژمێرێک لە ھێرشەکان، سەرچاوەکان کوژرانی سەلامەیان پشتڕاستکردەوە کە لەلایەن کەسوکار و ئەندامانی حەماسەوە بەخاک سپێردرا. ئەبوو عوبەیدە وتەبێژی بزووتنەوەی حەماس لە ٣٠ی کانوونی دووەمی ٢٠٢٥ کۆچی دوایی پشتڕاستکردەوە.

 سەرچاوەکان 

پۆل:ئەندامە تیرۆرکراوەکانی حەماس
پۆل:مسوڵمانانی فەلەستین
پۆل:ئەندامانی قەسام
پۆل:مردووانی ٢٠٢٤
پۆل:مردووان بە ھێرشی ئاسمانی ئیسرائیل
پۆل:مسوڵمانە سوننە فەلەستینییەکان